เมเจอร์ดันหนังไทยสู่ตลาดโลก
เดินหน้าผุดโรงหนัง 1,000 โรง,นายวิชา พูลวรลักษณ์ ประธานกรรมการบริหาร บริษัท เมเจอร์ ซีนีเพล็กซ์ กรุ้ป จำกัด (มหาชน) เปิดเผยว่า บริษัทมีเป้าหมายพัฒนาและผลักดันอุตสาหกรรมภาพยนตร์ไทยให้เติบโต และมีสัดส่วนการเข้าฉายในโรงภาพยนตร์ให้มากถึง 50% รวมทั้งผลักดันให้ภาพยนตร์ไทยส่งออกไปสู่ตลาดต่างประเทศ โดยการพัฒนาอุตสาหกรรมภาพยนตร์ไทยและการขยายสาขาเป็นทั้ง Vision และ Mission หลักของเมเจอร์ ซีนีเพล็กซ์ กรุ้ป โดย Vision คือจะเดินหน้าขับเคลื่อนอุตสาหกรรมภาพยนตร์ในประเทศให้เติบโต พร้อมผลักดันให้ภาพยนตร์ไทยส่งออกต่างประเทศ ส่วน Mission คือจะเดินหน้าลงทุนสร้างโรงภาพยนตร์ให้ครบ 1,000 โรง ภายในปี 63 แบ่งเป็นโรงภาพยนตร์ในไทย 900 โรง และกลุ่มประเทศ CLMV กัมพูชา, ลาว, พม่า และเวียดนามอีก 100 โรง ซึ่งจะเป็นช่องทางรองรับให้ภาพยนตร์ไทยเติบโตได้ สำหรับโอกาสการโตของภาพยนตร์ไทยยังมีอยู่มาก หากได้รับการพัฒนาอย่างถูกต้อง สามารถเทียบเท่ากับภาพยนตร์ฮอลลีวูดได้ เช่น ภาพยนตร์เรื่อง พี่มากพระโขนง ที่ทำรายได้ถึง 1,000 ล้านบาท และยังส่งออกไปฉายในเอเชียได้อีกด้วย อยากเห็นเรื่องอื่นๆทำได้เช่นเดียวกัน ทั้งนี้ ปัจจุบัน เมเจอร์ ซีนีเพล็กซ์ มีสาขาทั้งสิ้น 92 สาขา 609 โรง 140,794 ที่นั่ง.
นายวิชา พูลวรลักษณ์ ประธานกรรมการบริหาร บริษัท เมเจอร์ ซีนีเพล็กซ์ กรุ้ป จำกัด (มหาชน) เปิดเผยว่า บริษัทมีเป้าหมายพัฒนาและผลักดันอุตสาหกรรมภาพยนตร์ไทยให้เติบโต และมีสัดส่วนการเข้าฉายในโรงภาพยนตร์ให้มากถึง 50%
วิชา พูลวรลักษณ์,เมเจอร์ ซีนีเพล็กซ์,อุตสาหกรรมภาพยนตร์ไทย,โรงภาพยนตร์,ภาพยนตร์ไทยส่งออก,ข่าว,ไทยรัฐฉบับพิมพ์